रियान और राहिल ने हाथ जोड़कर पैपराजी को किया नमस्ते, फैंस ने की बच्चों की तारीफ
Bollywood Actress Genelia D'Souza was spotted at Mumbai Airport with her children हाल ही में जेनेलिया डिसूजा को मुंबई एयरपोर्ट पर बच्चों के साथ स्पॉट किया गया। इससे जुड़ा एक वीडियो भी सोशल मीडिया पर सामने आया है।
हाल ही में जेनेलिया डिसूजा को मुंबई एयरपोर्ट पर बच्चों के साथ स्पॉट किया गया। इससे जुड़ा एक वीडियो भी सोशल मीडिया पर सामने आया है। वीडियो में जेनेलिया अपने बच्चों- रियान और राहिल को कार से उतारकर एयरपोर्ट की तरफ ले जाते हुए दिख रही हैं।
जेनेलिया और उनके दोनों बच्चों ने हाथ जोड़कर पैपराजी को नमस्ते किया।
कैजुअल लुक में एयरपोर्ट पर दिखीं जेनेलिया 
एयरपोर्ट लुक के लिए जेनेलिया वाइट टॉप और डिसट्रेसड डेनिम जींस में नजर आईं। उन्होंने अपने आउट फिट को ग्रे कलर की शर्ट के साथ स्टाइल किया।साथ ही जेनेलिया ने येलो कलर के स्नीकर्स भी पहने।
एक्सेसरीज के तौर पर उन्होंने कानों में हूप इयररिंग्स पहने, हाथ में स्मार्ट वॉच डाली और सनग्लासेस भी लगाए। उन्होंने अपने कंधे पर एक बैगपैक भी लिया हुआ है। वहीं, रिहान और रियाल दोनों ही ट्रैक सूट में दिखे।
फैंस बोले- आपने बच्चों को अच्छे संस्कार दिए हैं
वीडियो में जेनेलिया अपने दोनों बच्चों का हाथ पकड़कर उन्हें एयरपोर्ट के अंदर ले जाते हुए दिख रही हैं। जेनेलिया और उनके दोनों बच्चों ने आराम से रुक कर पैपराजी को पोज दिए और फोटो भी क्लिक कराई।
सोशल मीडिया पर इस वीडियो पर फैंस लगातार कमेंट कर रहे हैं। एक यूजर ने वीडियो पर लिखा- जेनेलिया ने अपने बच्चों को अच्छे संस्कार दिए हैं। ये उन स्टार किड्स के मुंह पर तमाचा है जिनकी अपनी कोई आइडेंटिटी नहीं है, फिर भी ऐटिट्यूड बहुत है।